ฝนถล่มกรุง! หลายพื้นที่น้ำท่วม-รอระบาย ถนนจมบาดาลทำรถติดสาหัส
ฝนถล่มกรุงเทพเมื่อช่วงเย็นที่ผ่านมา ส่งผลให้หลายพื้นที่เกิดน้ำท่วมขัง-น้ำรอการระบาย ถนนหลายสายน้ำท่วมหนัก รถติดสาหัสไม่สามารถสัญจรผ่านได้
ฝนถล่มกรุงเทพช่วงเย็นที่ผ่านมา ส่งผลให้หลายพื้นที่เกิดน้ำท่วมขัง-น้ำรอการระบาย ถนนจมบาดาลทำรถติดสาหัส
1 ก.ค. 2565

ผู้สื่อข่าวรายงานว่า วันนี้ (1 ก.ค.65) เมื่อช่วงเย็นที่ผ่านมา เกิดฝนตกหนักในหลายพื้นที่ของกรุงเทพมหานครและปริมณฑล ทำให้ถนนหลายสายน้ำท่วมสูง รถไม่สามารถสัญจรผ่านได้ ส่งผลให้การจราจรติดขัด เช่น ถนนวิภาวดี-รังสิต ถนนห้วยขวาง สุทธิสาร-อินทามระ ถนนพระรามสี่ ถนนราชพฤกษ์
โดยมีผู้ใช้ทวิตเตอร์ชื่อ Richart Miyer ได้โพสต์ภาพน้ำท่วมถนนวิภาวดี พร้อมระบุข้อความว่า ถนนวิภาวดี ช่วงหน้า ทบ.1 บีบเหลือเลนเดียว น้ำท่วมสูงรถผ่านไม่ได้ โปรดใช้ความระมัดระวัง
ถนนวิภาวดี ช่วงหน้า ทบ.1 บีบเหลือเลนเดียว น้ำท่วมสูงรถผ่านไม่ได้ โปรดใช้ความระมัดระวัง @js100radio pic.twitter.com/YMi5xY3sF8
— Richart Miyer (@Richart_Miyer) July 1, 2022

เช่นเดียวกับผู้ใช้ทวิตเตอร์ชื่อ ||| KT ได้โพสต์ภาพน้ำท่วมถนนพระรามสี่ ตรงข้ามศาลแรงงาน พร้อมระบุข้อความว่า 19:25 น. ถ.พระรามสี่ ตรงข้ามศาลแรงงาน มุ่งหน้าสะพานเหลือง, สามย่าน น้ำท่วมขังเกือบทุกช่องทาง รถเล็กยังสัญจรได้ ฝนเริ่มซา การจราจรยังใช้การได้
19:25 น. ถ.พระรามสี่ ตรงข้ามศาลแรงงาน มุ่งหน้าสะพานเหลือง, สามย่าน น้ำท่วมขังเกือบทุกช่องทาง รถเล็กยังสัญจรได้ ฝนเริ่มซา การจราจรยังใช้การได้ @js100radio pic.twitter.com/53iJddsmVd
— ||| KT (@kantornDB) July 1, 2022

ด้าน นายสรรเสริญ เรืองฤทธิ์ ผู้ช่วยผู้อำนวยการเขต สำนักงานเขตดุสิต กรุงเทพมหานคร ระบุข้อความผ่านทวิตเตอร์ว่า 1 ก.ค.65 ฝนฟ้าคะนองที่ตกในพื้นที่กรุงเทพมหานคร เคลื่อนตัวไปด้านตะวันออกแล้ว คงเหลือฝนละออง ปริมาณฝนตกสะสมอยู่ในเกณฑ์ฝนตกหนักมาก (มากกว่า 90 มิลลิเมตร) ยังคงมีน้ำท่วมขังสูง ถนนวิภาวดีขาออก (ช่วงหน้ากรมทหารราบที่ 1) และถนนประชาสุข (ระดับน้ำสูงกว่า 20 เซนติเมตร) รถเล็กควรหลีกเลี่ยง
1 ก.ค.65 ฝนฟ้าคะนองที่ตกในพื้นที่กรุงเทพมหานคร เคลื่อนตัวไปด้านตะวันออกแล้ว คงเหลือฝนละออง
ปริมาณฝนตกสะสมอยู่ในเกณฑ์ฝนตกหนักมาก (มากกว่า 90 มิลลิเมตร)
ยังคงมีน้ำท่วมขังสูง ถนนวิภาวดีขาออก (ช่วงหน้ากรมทหารราบที่ 1) และถนนประชาสุข (ระดับน้ำสูงกว่า 20 เซนติเมตร)
รถเล็กควรหลีกเลี่ยง pic.twitter.com/kB0AK6l277
— สรรเสริญ เรืองฤทธิ์🌦 (@sunsernr) July 1, 2022

ขณะที่เมื่อเวลาประมาณ 20:00 น. ทวิตเตอร์ กรุงเทพมหานคร โดยสำนักงานประชาสัมพันธ์ ระบุว่า วันที่ 1 ก.ค.65 เวลา 20:15 น. ฝนเล็กน้อยปกคลุมกระจายเขตคลองสามวา ลาดพร้าว คันนายาว บึงกุ่ม มีนบุรี หนองจอก ลาดกระบัง สะพานสูง สวนหลวง ประเวศ พระโขนง บางนา ต่อเนื่องจังหวัดฉะเชิงเทรา เคลื่อนตัวทิศตะวันออก เเนวโน้มลดลง / ปริมาณฝนรวมสูงสุดที่เขตพญาไท 94.0 มม.
โดยมีน้ำเร่งระบายน้ำในถนนสายหลัก​ 8 เส้นทาง ประกอบด้วย 1.) ถนนอิสรภาพ​ ตลาดพรานนก​ เขตบางกอกน้อยสูง​ 10-15  ซม.​ ยาว​ 100 เมตร 2.) ถนนประชาสงเคราะห์​ หอนาฬิกา-ตลาดหัวยขวาง​ เขตดินแคง​ สูง​ 15-20  ซม.​ ยาว​ 200 เมตร 3.) ถนนประชาสงเคราะห์​ อินทามระ 53​ เขตดินแดง​ สูง​ 15-20  ซม.​ ยาว​ 400 เมตร  4.) ถนนพระราม 6 หน้ากระทรวงการต่างประเทศเขตราชเทวี​ สูง​ 10-15  ซม.​ ยาว​ 100 เมตร
รวมถึง 5.) ถนนศรีอยธยา​ หน้า รร.สันติราษฎร์​ เขตราชเทวี​ สูง​ 10-15​ ซม.​ ยาว​ 100 เมตร 6.) ถนนศรีอยุธยา​ หน้าวังสวนผักกาด​ เขตราชเทวีสูง​ 10-15​ ​ซม.​ ยาว​ 200​ เมตร 7.) ถนน​วิภาวดีรังสิต​ หน้า​ ร. 1 พัน 1 รอ.​ เขตพญาไท​ สูง​ 5-10​ ซม.​ ยาว​ 500 เมตร และ 8.) ถนนประชาสงเคราะห์​ แยกหน้าองค์พระ-ตลาดห้วยขวาง​ เขตดินแดง​ สูง​ 5-10​ ซม.​ ยาว​ 1,500 เมตร
โดยผู้เดินทางกลับบ้านกรุณาหลีกเลี่ยงเส้นทาง​ดังกล่าว​ เจ้าหน้าที่​กทม.กำลังเร่งระบายน้ำ
⛈️ วันที่ 1 กรกฏาคม 2565 เวลา 20.00 น. / ฝนเล็กน้อยถึงปานกลางเขตคลองสามวา มีนบุรี ลาดกระบัง หนองจอก ต่อเนื่องอำเภอลำลูกกา ธัญบุรี จังหวัดฉะเชิงเทรา เคลื่อนตัวทิศตะวันออก เเนวโน้มลดลง / ปริมาณฝนรวมสูงสุดที่เขตพญาไท 94.0 มม.
— กรุงเทพมหานคร โดยสำนักงานประชาสัมพันธ์ (@pr_bangkok) July 1, 2022
